Täna hommikul ärkasime selle peale, et meie laua(kapi)telefon helises. Jooksin siis seda vastu võtma, kuni Laura ja Ramses veel voodis pikutasid ja silmi hõõrusid. Selgus, et oli Kristofer, kes oli ukse taga ootamas. Jooksin siis meie tuppa tagasi ja tegin Ramsesele peapesu: Miks sa ei öelnud, et  Kristofer täna meile tuleb!? Miks sa üldse põõnad nii kaua, kui teadsid, et Kristofer tuleb ja ärkad alles siis üles, kui ta juba ukse taga ootab!? Olime Lauraga Ramsese peale veidi pahased. Igatahes mina ja Laura passisime natuke aega arvutis ja siis tuli mul mõte, et võiksime koos mingit projekti teha. Peast käisid läbi igasugused ideed kuni Laural tuli mõte hobustest teha. Läksime siis virru knopkasse, ostsime kaustikud. Keskraamatukogust laenutasime 10 (O.O) hobustega seotud raamatut-ajakirja.  Raamatukogutädi vaatas meid naerul näoga, kui nägi, et kaks hullu tüdrukut laenutavad korraga nii suure hunniku hobustega seotud raamatuid. Võtsime siis itsitades oma raamatud ja läksime koju. Hakkasimegi kohe neid uurima. Laura hobusetõuge, mina hobuste värvusi. Mõnele võib see värk igav tunduda, aga minu jaoks oli see megapõnev. Sain nii mõndagi teada. Samuti rääkis Laura mulle igasugu huvitavaid asju Araabia hobuste ja Friisi hobuste kohta. Omavahel tekkis nali, et Araabia hobused aretati neegritest, pandadest ja  sebradest. Sebradest olevat neid ka päriselt aretatud. Igatahes saime palju nalja. Laura sai pihta, miks Friisikad vahepeal väljasuremisohtu sattusid: neid polnud kusagil tarvis: võidusõitudel olid nad liiga aeglased/kehva kehaehitusega, tööhobusteks sobisid rohkem raskeveohobused. Niisiis kasutatakse Friisikaid tsirkuses ja kaarikute vedamises :) Üülimalt põnev värk see hobuste uurimine.